Joseph Achron

**Džozefas Julijevičius Achronas** () (1886 m. gegužės 13 d. Lazdijuose, Rusijos imperija - 1943 m. balandžio 29 d. Los Andželas, JAV) – Lietuvos žydų kilmės JAV ir Rusijos smuikininkas, kompozitorius.

## Biografija

Gimė 1886 m. gegužės 13 d. Lazdijuose. Būdamas 5 metų pradėjo griežti smuiku, pirmasis mokytojas buvo jo tėvas *Abraomas Achronas* - smuikininkas megėjas, mama *Berta Maram*. Turėjo jaunesnį brolį Isidor Achron, kuris buvo pianistas ir kompozitorius. J. Achronas būdamas 7 metų koncertavo Varšuvoje, paauglystėje keliavo ir koncertavo įvairiuose Rusijos imperijos miestuose. 1899-1904 m. mokėsi Sankt Peterburgo konservatorijoje (L. Auerio smuiko klasėje), vėliau kompozicijos mokėsi pas Anatolijų Liadovą. 

1911 m. įstojo į *Žydų liaudies muzikos draugiją*, kur būdamas jos nariu aktyviai tyrinėjo ir domėjosi žydų muzika. Pirmasis kompozitoriaus kūrinys buvo *Hebrajų melodija* 1911 m., šį kūrinį puikiai įvertino žinomas smuikininkas Jascha Heifetzas. 1913-1916 dėstė Charkovo konservatorijoje. 1916-1918 m. tarnavo Rusijos imperijos kariuomenėje. Po I pasaulinio karo, tarp 1919-1922 metų keliavo ir koncertavo visoje Rytų ir Centrinėje Europoje, iš viso surengė apie 1000 pasirodymų. Koncertuodamas, tuo pačiu dirbo Leningrado menininkų sąjungos departamento smuikininkų mokyklos vadovu.

1922 m. persikraustė gyventi į Berlyną, kur kartu su *Michail Gnesin* atidarė žydų muzikos parduotuvę *Yivneh*. 1924 m. išvyko į Palestiną, kur praleido kelis mėnesius. 1925 m. išvyko į JAV ir įsikūrė Niujorke, kur dirbo smuiko mokytoju *Westchester* konservatorijoje. 1927 m. koncertavo kartu su Bostono simfoniniu orkestru. 1934 m. persikėlė gyventi į Holivudą, kur kūrė muziką filmams, pjeses styginiam kvartetui, smuikui bei toliau koncertavo. 1936 m. koncertavo kartu su Los Andželo filharmonijos orkestru. Mirė 1943 m. balandžio 29 d. Los Andžele. 

## Darbai

### Orkestras

**Hebrajų melodija* (Hebrew Melody), Op. 33, smuikui ir orkestrui (1911)
**Hazzan*, Op. 34, violončelei ir orkestrui (1912)
**2 Hebrajų pjesės* (2 Hebrew Pieces), Op. 35 (1913)
**Šokio improvizacija* (Dance Improvisation), Op. 37 (circa 1913)
**Shir*, Op. 42, šokis klarnetui ir orkestrui (1917)
**2 Pastels*, Op. 44, smuikui ir orkestrui (1917)
**Smuiko siela* (The Fiddle's Soul), Op. 50 (1920)
* *Smuiko koncertas Nr. 1* (Violin Concerto No. 1), Op. 60 (1925)
**Konzertanten-Kapelle*, Op. 64, smuikui ir orkestrui (1928)
* Two Tableaux from *Belshazzar* (1931)
* *Golemas* (The Golem), siuita kameriniam orkestrui (1932)
* *Šokio uvertiūra* (Dance Overture) (1932)
* *Maža šokio fantazija* (Little Dance Fantasy) (1933)
* *Smuiko koncertas Nr. 2* (Violin Concerto No. 2), Op. 68 (1933)
* *Smuiko koncertas Nr. 3* (Violin Concerto No. 3), Op. 72 (1937)

### Choras

**Epitafija (Skriabino atminimui)* (Epitaph in memory of Skryabin), Op. 38, keturiems balsams ir orkestrui (1915)
**Salomėjos šokis* (Salome's Dance), Op. 61, įvairiems balsams, fortepijonui ir perkusijai (1925) / (1966)
**Šabo vakarinis aptarnavimas* (Evening Service of the Sabbath), Op. 67, baritonui, keturiems balsams ir vargonams (1932)

### Kamerinė ir instrumentinė muzika

**1ère Suite en Style Ancien*, Op. 21, smuikui ir fortepijonui (apie 1914) / (1923)
**Chromatic String Quartet*, Op. 26 (apie 1915)
*Sonata No. 1, Op. 29, smuikui ir fortepijonui (apie 1915)
**Symphonic Variations and Sonata on a Palestinian Theme*, Op. 39, fortepijonui (apie 1916)
**Suite Bizarre*, Op. 41, smuikui ir fortepijonui (apie 1917)
*Sonata No. 2, Op. 45, smuikui ir fortepijonui (apie 1917)
**Children's Suite*, Op.57, klarnetui, styginiam kvartetui ir fortepijonui (apie 1925)
**Elegy*, Op. 62, styginiam kvartetui (1927)
**4 Improvisations*, Op. 63, styginiam kvartetui (1927)
**2 Pieces*, Op. 65, altui ir fortepijonui (1932)
**Statuettes*, Op. 66, fortepijonui (1930)
**The Golem*, violončelei, trimitui ir fortepijonui (1931)
*Sinfonietta, Op. 71, styginiam kvartetui (1935)
**Concerto for solo piano*, Op. 74

### Įvairūs žanrai

* *Pavasario naktis* (Spring Night), baleto muzika trumpam filmui (1935)

## Nuorodos

* Biografija I (angl.);
* Biografija II (angl.);
* Joseph Achron society (angl.);
* Free scores by Joseph Achron at the International Music Score Library Project (angl.).

## Literatūra

* Glanville-Hicks, P. "Achron, Joseph". Grove Music Online. Macy, L. ed. Nuoroda tikrinta March 26, 2006).
* Randel, Don Michael, ed. (1996). "Achron, Joseph". The Harvard Biographical Dictionary of Music. Cambridge, MA: Belknap Press. p. 3. ISBN 0-674-37299-9.
* Butterworth, Neil (2005). "Joseph Achron". Dictionary of American Classical Composers (2 ed.). New York and London: Routledge. p. 1. ISBN 0-415-93848-1.

## Šaltiniai